ჰისარლი (პაზარის რაიონი)

ჰისრალი () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 33 კილომეტრში, ხოლო რაიონის ცენტრ პაზარიდან 7 კილომეტრში. 2020 წლის მონაცემებით სოფელში 258 ადამიანი ცხოვრობს.

ისტორია
სოფელ ჰისარლის ძველი სახელია კოკსოვათი.İrfan Aleksiva - İsmail Bucaklişi, „Svacoxo - Laz Yer Adları Sözlüğü“,İstanbul, 2009,  s. 110, ISBN  978-605-89094-0-3 ქართველმა ენათმეცნიერმა იოსებ ყიფშიძემ 1917 წელს სოფლის სახელი დაწერა როგორც კოკსოვათი. ეს ტოპონიმი თურქულში შევიდა როგორც კოსკოვატი.„1960 Genel Nüfus Sayımı'', Ankara, 1963, s. 466. რიხარდ კიპერტის 1908 წლის რუკაზე მოხსენიებულია როგორც „კოკსოვანი“.Richard Kiepert, „Tirabzon“ haritası, 1908

სოფელი კოკსოვატი ან კოსკოვატი მდებარეობდა ლაზეთის რეგიონში, რომელიც ანტიკურ პერიოდში კოლხეთის სამეფოს საზღვრებში შედიოდა. ოსმალებმა, მას შემდეგ რაც 1461 წელს გაანადგურეს ტრაპიზონის იმპერია, 1547 წელს ეს რეგიონიც სრულად დაიპყრეს.„კოლხური (მეგრულ-ლაზური) ენა“, (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 თუმცა, ეს დასახლებული პუნქტი ოსმალურ ჩანაწერებში სოფლად არ მოიხსენიება.

სოფელი კოკსოვათი ან კოსკოვათი პირველი მსოფლიო ომის დროს რუსების ხელში გადავიდა. რუსული მმართველობის პერიოდში, 1917 წელს, ლაზისტანის რეგიონში კვლევითი ექსპედიციის დროს, ქართველმა ენათმეცნიერმა იოსებ ყიფშიძემ სოფლის სახელი რუსულად დაწერა როგორც კოკსოვატი (Коксоват). ამ პერიოდში თორდოვატისა და კოკსოვათის სოფლების მოსახლეობის რაოდენობა ერთად იყო მოცემული. ამ ორ დასახლებულ პუნქტში 86 კომლში 401 ადამიანი ცხოვრობდა.

სოფელი კოკსოვათი დიდი ხნის განმავლობაში თორდოვატის სოფლის ერთ-ერთი უბანი იყო. 1950-იანი წლების მეორე ნახევარში ის გამოეყო ამ სოფელს და დამოუკიდებელ სოფლად გადაკეთდა და რადგან კოკსოვათი  არ იყო თურქული სახელი, მას სახელი შეეცვალა და ჰისარლი ეწოდა. შესაბამისად, ეს დასახლება 1960 წლის საყოველთაო აღწერაში ჰისარლის სახელით დარეგისტრირდა, ხოლო ძველი სახელი დაიწერა როგორც „კოსკოვათი“. 1965 წლის საყოველთაო აღწერის მიხედვით, ჰისარლის სოფლის მოსახლეობა შედგებოდა 345 ადამიანისგან და ამ მოსახლეობიდან 100 ადამიანმა იცოდა წერა-კითხვა.

სქოლიო

კატეგორია:პაზარის რაიონის სოფლები
კატეგორია:ლაზური დასახლებები თურქეთში